Pål Benum

Pål Sverre Benum (født 3. august 1935 i Verdal i Trøndelag, død 23. september 2021) var en norsk professor i medisin som var spesialist i ortopedi og tilknyttet Ortopedisk avdeling ved St. Olavs hospital. Han var også langdistanseløper og OL-deltaker i 1964.

Benum studerte medisin ved Universitetet i Oslo og Universitetet i Bergen. Han ble spesialist i i ortopedi i 1974 og avla den medisinske doktorgrad (dr.med.) samme år. Benum ble professor ved Det medisinske fakultet ved Norges teknisk-naturvitenskapelige universitet i 1982, og avdelingsoverlege ved Regionsykehuset i Trondheim hvor han bygget opp ortopedisk avdeling til å bli landsledende med sterkt fokus på forskning. I 1990-årene startet han et stort prosjekt med utvikling av individtilpassede proteser. Han introduserte også nye operasjonsmetoder.Minneord i Aftenposten 18. oktober 2021    

Benum publiserte et betydelig antall artikler innen ortopedisk kirurgi. Han var også sterkt involvert i faglig organisasjonsarbeid og var president i Norsk ortopedisk forening 1976–80 hvor han ble utnevnt til æresmedlem i 1998. Han var også leder av Spesialitetsforeningen for ortopedi og president i Nordisk ortopedisk forening 1984–86, hvor han ble utnevnt til æresmedlem i 2010.Ketil Holen: Pål Sverre Benum - Minneord i Tidsskriftet/Den norske legeforening 8. november 2021 Benum ble pensjonist i 2005, men fortsatte som professor emeritus for å fullføre pågående prosjekter. 

Benum ble i 2006 utnevnt til ridder av 1. klasse av St. Olavs Orden.«Nestor innen ortopedi slått til ridder», St. Olavs hospital.

Som langdistanseløper deltok Benum under sommer-OL for Norge i 1964 i Tokyo med 19.-plass på 10 000 meter.

I tenårene konkurrerte Benum i hurtigløp på skøyter (i sesongene 1949/50-1954/55) først for Verdal IL og senere for Steinkjer IL.

 NM-medaljer i friidrett 
Plassering Øvelse ÅrGull  5000 meter  1962, 1964Gull  10000 meter  1963Gull  3 km terrengløp  1959, 1962, 1963, 1964Gull  8 km terrengløp  1962, 1963, 1964Sølv  5000 meter  1961Sølv  3 km terrengløp  1961Bronse  5000 meter  1959Bronse  10000 meter  1964

 Referanser 
Pål Benum - også en habil skøyteløper  på skoyter-15-46-6.origo.no Publisert 23. desember 2008. Besøkt 6. mai 2013.
friidrett.no: NM 5000 meter menn. 
friidrett.no: NM 10000 meter menn. 
friidrett.no: NM 3 km terrengløp menn. 
friidrett.no: NM 8 km terrengløp menn. 

 Eksterne lenker 


Kategori:Professorer ved NTNU
Kategori:Norske langdistanseløpere
Kategori:Norgesmestere i friidrett
Kategori:Deltakere for Norge under Sommer-OL 1964
Kategori:Friidrettsutøvere under Sommer-OL 1964
Kategori:Friidrettsutøvere for IL i BUL
Kategori:Riddere av 1. klasse av St. Olavs Orden
Kategori:Medlemmer av Norges Tekniske Vitenskapsakademi
Kategori:Personer tilknyttet St. Olavs hospital
Kategori:Personer fra Verdal kommune